Հաղորդագրութեան մէջ կ՚ըսուի, թէ իրենց նպատակը՝ Նազարեանը դատապարտելը կամ արդարացնելը չէ, այլ որպէս մարդկային իրաւանց պաշտպան կազմակերպութիւն՝ մատնացոյց ընել թերութիւնները: Այդուհանդերձ, կը նշուի, թէ այս ամբողջէն այն տպաւորութիւնը կը ստացուի, որ Նազարեան «գործածուած» է այս հարցին մէջ: Ոստիկանութենէն կը պահանջուի աւելի թափանցիկ հետաքննութիւն եւ այդ մասին պատշաճ տեղեկատւութիւն: Կ՚ըսուի նաեւ, թէ Սամաթիոյ յարձակումներուն կապակցութեամբ ձերբակալուած կասկածելիին հայկական ինքնութիւնը պէտք չէ վերջ դնէ ցեղապաշտութեան խնդրին շուրջ վիճարկումներուն: